Guosa

Guosa es un lingua construida creada orijinal par Alex Igbineweka en 1965. Lo ia es desiniada per es un combina de la linguas nativa de Nijeria, e per servi como un lingua franca per Africa ueste.

Fontes de vocabula

An si guosa prende sua vocabulo de a min 118 linguas nativa de Africa ueste, la plu de la vocabula es derivada de Hausa, Ioruba, e Igbo. Engles furni multe de la termas plu tecnical. Alga parolas ia es produida par simbolisme de sonas, pd meeh ("ovea"), yanmu-yanmu ("moscito"), e wuam ("come").

La roles diferente de parolas es frecuente derivada e linguas spesifada. La plu de nomes concreta es de hausa, verbos e nomes astrata es plu comun de igbo o ioruba. A veses, parolas de tota tre linguas es fusada per crea un parola cual sembla tota tre. Per esemplo, la parola méni es de hausa menini, igbo gini, e ioruba kini, tota sinifiante "cual".

Fonolojia

Consonantes

  Labial Alveolal PostalveolalPalatal Velal Labiovelal Glotal Nasal  m n ɲ ŋ EsplodenteAfricante sin vose p t tʃ k k͡p sin voseprenasalida ᵐp  ⁿt  ⁿt  ᵑk ᵑ͡ᵐk͡p  con vos b d dʒ ɡ ɡ͡b con voseprenasalidaᵐb  ⁿd  ⁿdʒ  ᵑɡ ᵑ͡ᵐɡ͡b  Fricante sin vose f s ʃ x  h con vose v z  ɣ   Prosiminte  l j  w Rotica  r   

Vocales

 CortaLongaNasalFronteDorsalFronteDorsalFronteDorsalCluidaiui:uːĩũMedia cluidaeoeːoẽõAbridaaa:ã

Tono

On ave tre tonos en guosa: alta, media, e basa. On ave ance du tonos "contorno", basa-levante e alta-cadente. Alta es scriveda con ´, basa con `, basa-levante con ˇ, e alta-cadente con ˆ.

Elidi

Elidi avenu cuando du vocales identica ta es visina, o con alga particulas de gramatica. Per esemplo, cuando la parola per pluralia é es poneda ante un parola cual comensa con un vocales, la é repone la otra vocal: é ómóntàkélé → émóntàkélé ("enfantes peti"). On pote usa un sinia de elidi cuando la du vocales es la mesma: ji inang → ji'nang (dudes-cuatro).

Fonotaticas

Un silaba en guosa es tipal de la forma (C)(A)V(C). Alga parolas prestada pote ave la forma (C)(C)(C)V(C).

Scrive

La alfabeta de guosa ave 23 leteras e alga digrames. La leteras q e x no es usada, e la letera c apare sola en la digram ch. La digram ng es usada per /ᵑg/ cuando a la comensa de un parola, e /ŋ/ cuando a la fini.

 Letera AFI a  a b  b d  d e  e f  f g  ɡ h  h i  i j  d͡ʒ k  k l  l m  m n  n o  o p  p r  r s  s t  t u  u v  v w  w y  j z  z

La digrames:

 Digram AFIch  t͡ʃ gbɡ͡bghɣkhxkpk͡pngŋ, ᵑk sh ʃ 

Gramatica

Guosa es un lingua isolinte con un ordina de sujeto-verbo-ojeto. La majoria de sinifias gramatical es espresada par particulas cual presede la parolas cual los altera, como é (plural), ng (presente progresante), lá (perfeta), e kà (volente). On no ave articles como "la" o "un", e no seso gramatical o clases de nomes.

Pronomes

Alga pronomes cambia per indica si los es sujetos o ojetos. Pluralia es indicada, e seso es elejable, ma sola entre fema e mas/neutra.

sujetoojeto/poseseperson prima, singularmò (me)mí (me/mea)person du, singularo (tu)yín (tu/tua)person tre, singular
person singularmas/neutraó (el, lo)ya (el, sua)femata (el)ta (el, sua)person prima pluralàwá (nos)'wá, kewá (nos, nosa)person du pluralee (vos)éyín (vos, vosa)person tre pluralha, fa, su (los)ha, fa, su (los, losa)

Un forma asentuada de la pronom es creada par ajunta la sufisa -wan. An si posese es comun indicada par pone la forma ojetal de la pronom po la nom, la preposada nke ("de") pote es usada per indica posese ambigua.

Descriventes

Como en elefen, ajetivos e averbos no es clases separada en guosa. Los segue lo cual los altera.

En guosa, on ave tre grados de compara:
rámá "bon" → rámá jù "plu bon"
rámá jù khà "la plu bon" (leteral "multe plu bon")
rubi "mal" → rubi jù khàkáa "la mal la plu estrema"

Verbos

En guosa, tota verbos ave sola un forma. On ave un copula, wù, ma lo es usada sola con un nom completinte. Con ajetivos completinte, wù no es usada e la ajetivo condui se como un verbo;
mò wù mámbézè "me es re"
mò rámá "me es sana"

Alga particulas altera la tempo, aspeta, e modo de verbos. Los tipal presede la verbos, ma la particula lá segue la verbo.

ng (presente continuante): mó sòngí 'sóngà "me canta un canta" → mó ng sòngí 'sóngà "me es cantante un canta"
tí (perfeta): mò jòndú "me senta" → mò tí jòndú "me ia senta"

La particula lá es usada  per crea un ajetivo cual funsiona simil a un partisipio ativa pasada. Esta pote ave un ojeto.

mó kùndé "me velia" → mó kùndé lá "me es veliada"

Numeros

dáyá 1
ejì 2
ètá 3
ìnàng 4
ìsén 5
ìsíì 6
asáà 7
asáto 8
essé 9
góma 10

multiples de des es cortis de la numeros simple:

gó 10 (usada per 11-19)
jì 20
tá 30
nà 40
sén 50
síì 60
sá 70
sát 80
ssé 90

La multiples de 100 es creada par usa la radis reduplida:

ejì gógó 200
asáà gógó 700

La numeros ordinal usa la preposada nke.

nke dáyá prima
nke sáètá numero 73
nke asáà gógó numero 700

Crea parolas

Guosa usa alga particulos per crea parolas de otras:

ò - un person ci es descriveda par la radis, o la ator de un verbo; en la plural, esta es è.

kózí "ensenia" → ò kózí "ensenior", è kózí "enseniores"
gwùebí "fame" → ò gwùebí "person famea", è gwùebí "persones fame"
mákárántá "scola" → ò mákárántá "studiante", è mákárántá "studiantes"

ì - crea un nom e ajetivo de un verbo o un otra nom:

bísí "susede" → ìbísí "un susede, susedente"
kózí "ensenia" → ìkózí "leson"
rùshé "labora" → ìrùshé "la labora, laborante"
máchè "fem" → ìmáchè "femia, fema"

La plu de deriva de parolas en guosa es par usa esta du particulas.

Esemplos:

bìa kà ‘wá jé àbínchí.
'veni, ta ce nos come.'

ò chètó ájì ‘wá shìengá la gídá.
'nosa vijilor ia parti per sua casa.'

ó shìhé la kófà?
'esce tu ia abri la porte?'

báasì, mó shìhé la kófà.
'si, me ia abri la porte.'

bíko, fún mi ní rúwá.
'per favore, dona acua a me.'

Referes

Okafor, Judd-Leonard (20 March 2016). "Guosa: The lingua franca to oust English". dailytrust.com.ng.

Dimgba, Njideka (20 March 2016). "Hausa, Igbo and Yoruba Are The Tripod of Guosa Language – Igbineweka". www.nico.gov.ng.

Igbinéwéká, Alexander (31 January 2019). The Complete Dictionary of Guosa Language 2nd Revised Edition. Bloomington, IN: iUniverse. ISBN 978-1-5320-6574-3.

Igbinéwéká, Alexander (1999). Teach Yourself Guosa Language Book 2: Nigeria’s future common indigenous lingua franca. Richmond, CA: Guosa Publication Services.

Idris, Shaba Abubakar (25 March 2019). "50 UniAbuja students undergo Guosa language training". dailytrust.com.ng.

Fakuade, Gbenga (Jan 1992). "Guosa: An Unknown Linguistic Code in Nigeria". Language Problems and Language Planning. 18 (1): 260–263. doi:10.1075/lplp.16.3.06fak.